उड़नदस्ते ने सात नकलची पकड़े
भास्कर संवाददाता | होशंगाबाद
बरकतउल्ला यूनिवर्सिटी के उड़नदस्ते ने बुधवार को 7 नकलचियाेें को पकड़ा। इसमें कुसुम कॉलेज सिवनीमालवा के तीन, पीजी कॉलेज हरदा के तीन और गर्ल्स कॉलेज हरदा का एक नकलची शामिल है। बुधवार काे बीएससी तृतीय सेमेस्टर में गणित और जीव विज्ञान विषय का पेपर था। नर्मदा कॉलेज के प्राचार्य डॉ. ओएन चौबे ने बताया कि उड़नदस्ता सिवनीमालवा एवं हरदा में जांच के लिए पहुंचा था। यहां किसी छात्र की उत्तरपुस्तिका के नीचे, किसी के जेब से पर्ची तो किसी के प्रवेश पत्र में पेन से लिखा मिला। चैकिंग के दौरान विद्यार्थियाें से पर्ची भी बरामद हुई। सिवनीमालवा में तीन, हरदा पीजी कॉलेज में तीन और हरदा के गर्ल्स कॉलेज में एक प्रकरण बनाया है। पकड़े गए विद्यार्थियों में पांच छात्र व दो छात्राएं शामिल हैं। प्राचार्य डॉ. किरण पगारे ने बताया विद्यार्थियाें के पास से पर्ची जब्त कर प्रकरण बनाया है। पर्ची यूनिवर्सिटी भेज दी है। टीम में प्राचार्य डॉ. ओएन चौबे, डॉ. अमिता जोशी, प्रो. एसके दिवाकर व डॉ. ज्योति जुनगरे शामिल थीं।
hin_Deva bho_Deva hin_Deva